SET สัปดาห์หน้าฟื้นตัวต่างชาติกลับมาซื้อใหม่
โบรกฯ คาดสัปดาห์นี้ SET มีโอกาสฟื้นตัว เนื่องจากแรงขายของต่างชาติเริ่มเบาบางลงประกอบกับซื้อ Long Futures 4 วันติดกันรวม ขณะที่ ก.ล.ต.จีนออกมาตรการลดความผันผวนในตลาดหุ้น คือ ยกเลิก Circuit Breaker และ การจำกัดผู้ถือหุ้นรายใหญ่ของบจ.ให้ขายหุ้นในสัดส่วนการลงทุนที่ถืออยู่ในบริษัท 1 แห่งได้สูงสุด 1% คาดดัชนีอยู่ในจุดฟื้นตัวต่อเนื่องในสัปดาห์นี้ที่ระดับต้าน 1,262/1,289 จุดแนวรับ 1,224/1,205 จุด
10 ม.ค. 2559

Technical Weekly: by Capital Nomura Securities (Thailand)
 
Nomura ระบุ สัปดาห์ที่ผ่านมา SET ผันผวนช่วงต้นก่อนฟื้นตัวท้ายสัปดาห์โดยลดต่ำสุดถึง -4.9% ก่อนฟื้นมาปิดที่ระดับ 1,244.18 จุดจากแรงกดดันของ LTF ปี 2012 ที่ครบกำหนดขายต้นปีนี้ราว 4.07 หมื่นล้านบาท (ต้นทุนดัชนี 1,321จุด) รวมถึงแรงกดดันหลักที่เพิ่มเติมเข้ามาคือ การปรับลดค่าเงินหยวนของจีนหลังจีนลอยค่าเงิน 2 ครั้งในรอบ 1 สัปดาห์จากระดับ 6.39 หยวนต่อดอลลาร์สู่ 6.59 หยวนต่อดอลลาร์กดดันค่าเงินเอเซียอ่อนค่า และเร่ง Fund Flow ไหลออกจากไทยและเอเซียก่อนที่ทางการจีนจะปรับค่ากลางใหม่ช่วงทายสัปดาห์แข็งค่าขึ้นเล็กน้อยสู่ 6.56 หยวนต่อดอลลาร์
ขณะที่ ก.ล.ต.จีนออกมาตรการลดความผันผวนในตลาดหุ้นเพื่อรองรับการยกเลิกการถือครองหุ้นของผู้บริหารของบมจ. ที่ครบกำหนด 6 เดือนสุดสัปดาห์ที่ผ่านมาคือ 1) ยกเลิก Circuit Breaker ของการซื้อขายตลาดหุ้นจีน และ 2) การจำกัดผู้ถือหุ้นรายใหญ่ของบริษัทจดทะเบียนให้ขายหุ้นในสัดส่วนการลงทุนที่ถืออยู่ในบริษัท 1 แห่งได้สูงสุด 1% ผ่านขั้นตอนการประมูลแบบแข่งขันราคาทุกๆ 3 เดือนและต้องยื่นแผนการขายหุ้นก่อนการขายเป็นเวลา 15 วันซึ่งมีผลบังคับใช้ 9 ม.ค. 2016 เป็นต้นไปทำให้ Sentiment การลงทุนดีขึ้น
โดยนักลงทุนต่างชาติขายหุ้นไทยตลอดสัปดาห์รวม 8.38 พันล้านบาท ทำให้ยอดสะสมของนักลงทุนต่างชาติที่ไหลเข้ารอบใหญ่ตั้งแต่เดือนสค 2004 – ปัจจุบันลดลงจากสูงสุด 6.3 แสนล้านบาทเหลือ 1.28 แสนล้านบาท (Mark to Market ) ขณะที่ เม็ดเงินไหลเข้าจาก QE1 รอบเดือนมี.ค. 2009 ไหลออกไปหมดแล้ว ทำให้คาดความเสี่ยงต่อแรงขายต่างชาติน่าจะจำกัดลงในสัปดาห์นี้
นอกจากนี้ แรงขายในช่วงท้ายสัปดาห์เริ่มเบาบางลงเป็นรายวันประกอบกับนักลงทุนต่างชาติซื้อ Long Futures 4 วันติดกันรวม NetLong 32,720 สัญญา (ยังไม่รวมวันศุกร์) น่าจะเป็นบ่งชี้นักลงทุนต่างชาติมีโอกาสกลับมาสะสมหุ้นไทยในระยะสั้นอีกครั้งหลัง PER16F ของตลาดต่ำเพียง 12.3 เท่า ต่ำกว่า LT 14.7 เท่า จึงให้น้ำหนักตลาดหุ้นอยู่ในจุดฟื้นตัวต่อเนื่องในสัปดาห์นี้ที่ระดับต้าน 1,262/1,289 จุดแนวรับ 1,224/1,205 จุด
 
&lt;&lt; คลิ๊กเพื่ออ่านรายละเอียด &gt;&gt;